รัฐบาลไทย-ข่าวทำเนียบรัฐบาล-เลขา รมว.มท. เผย มท.1 นำคณะผู้บริหารกระทรวงมหาดไทยลงพื้นที่จังหวัดกาฬสินธุ์ เยี่ยมพร้อมมอบถุงยังชีพผู้ประสบอุทกภัยใน 2 อำเภอ กำชับหน่วยงานให้ความช่วยเหลือประชาชนในพื้นที่ประสบภัย
วันอาทิตย์ที่ 8 ตุลาคม 2566
08/10/2566
เลขา รมว.มท. เผย มท.1 นําคณะผู้บริหารกระทรวงมหาดไทยลงพื้นที่จังหวัดกาฬสินธุ์ เยี่ยมพร้อมมอบถุงยังชีพผู้ประสบอุทกภัยใน 2 อําเภอ กําชับหน่วยงานให้ความช่วยเหลือประชาชนในพื้นที่ประสบภัย
เลขา รมว.มท. เผย มท.1 นําคณะผู้บริหารกระทรวงมหาดไทยลงพื้นที่จังหวัดกาฬสินธุ์ เยี่ยมพร้อมมอบถุงยังชีพผู้ประสบอุทกภัยใน 2 อําเภอ กําชับหน่วยงานให้ความช่วยเหลือประชาชนในพื้นที่ประสบภัยทุกด้าน  ย้ําจังหวัดที่สถานการณ์คลี่คลายเร่งสํารวจความเสียหาย
เลขา รมว.มท. เผย มท.1 นําคณะผู้บริหารกระทรวงมหาดไทยลงพื้นที่จังหวัดกาฬสินธุ์ เยี่ยมพร้อมมอบถุงยังชีพผู้ประสบอุทกภัยใน 2 อําเภอ กําชับหน่วยงานให้ความช่วยเหลือประชาชนในพื้นที่ประสบภัยทุกด้าน ย้ําจังหวัดที่สถานการณ์คลี่คลายเร่งสํารวจความเสียหายและให้ความช่วยเหลือตามระเบียบ
น.ส.ไตรศุลี ไตรสรณกุล เลขานุการรัฐมนตรีว่าการกระทรวงมหาดไทย กล่าวว่า วันนี้ (8 ต.ค. 66) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย จะนําคณะประกอบด้วย นายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ อธิบดีกรมการปกครอง นายขจร ศรีชวโนทัย อธิบดีกรมส่งเสริมการปกครองท้องถิ่น นายชัยวัฒน์ ชื่นโกสุม อธิบดีกรมการพัฒนาชุมชน และ นายไชยวัฒน์ จุนถิระพงศ์ อธิบดีกรมป้องกันและบรรเทาสาธารณภัย พร้อมผู้บริหารของกระทรวงมหาดไทยลงพื้นที่ตรวจเยี่ยมผู้ประสบอุทกภัยในจังหวัดกาฬสินธุ์
สําหรับสถานการณ์ในพื้นที่จังหวัดกาฬสินธุ์ ขณะนี้ปริมาณน้ําในเขื่อนที่เต็มความจุ ต้องมีการระบายน้ําเพื่อรักษาเสถียรภาพของตัวเขื่อน จนส่งผลให้เกิดน้ําท่วมขังบ้านเรือนประชาชนบริเวณรอบเขื่อน พื้นที่ 6 อําเภอ 3,679 ครัวเรือน และผู้ว่าราชการจังหวัดได้มีการติดตามสถานการณ์พร้อมให้ความช่วยเหลือประชาชนตามข้อสั่งการของรัฐมนตรีว่าการกระทรวงมหาดไทยอย่างใกล้ชิด
โดยกําหนดการในวันนี้ รัฐมนตรีว่าการกระทรวงมหาดไทยพร้อมคณะจะเดินทางไปเยี่ยม พร้อมมอบถุงยังชีพแก่ผู้ประสบภัยใน 2 จุด ได้แก่ ตําบลคําสร้างเที่ยง อําเภอสามชัย และ ตําบลโนนศิลา อําเภอสหัสขันธ์ จังหวัดกาฬสินธุ์
น.ส.ไตรศุลี กล่าวว่า นายอนุทิน ได้ติดตามสถานการณ์อุทกภัยทั่วประเทศอย่างใกล้ชิด พร้อมมีข้อกําชับไปยังหน่วยงานที่เกี่ยวข้องให้เข้าไปให้ความช่วยเหลือแก่ประชาชนที่กําลังประสบภัยในมิติต่าง ๆ ทั้งด้านการดํารงชีพ โดยการจัดตั้งศูนย์พักพิง ซึ่งปัจจุบันได้มีการตั้งแล้ว 20 แห่ง มีการกระจายถุงยังชีพพระราชทาน จากมูลนิธิราชประชานุเคราะห์ ชุดธารน้ําใจจากสภากาชาดไทย ถุงยังชีพเวชภัณฑ์ อาหารเสริมน้ําดื่มที่หน่วยงานต่าง ๆ ร่วมสนับสนุนตลอดจนมีการนําเครื่องจักรเข้าสนับสนุนเข้าช่วยเหลือในพื้นที่ที่มีความจําเป็น เช่น ติดตั้งสะพานเบลี่ย์ (Bailey Bridge) เรือท้องแบน เรือพลาสติก เรือยาง พร้อมเครื่องยนต์ รถปฏิบัติการเคลื่อนย้ายผู้ประสบภัย รถผลิตน้ําดื่มรอปฏิบัติการบรรเทาอุทกภัย พร้อมเครื่องสูบน้ํา
น.ส.ไตรศุลี กล่าวว่า รัฐมนตรีว่าการกระทรวงมหาดไทย ยังได้มีข้อสั่งการให้หน่วยงานที่เกี่ยวข้อง ดําเนินการป้องกันและแก้ไขปัญหาอุทกภัยตามข้อสั่งการนายกรัฐมนตรี ให้ความช่วยเหลือประชาชนที่ประสบภัยและบรรเทาความเดือดร้อนให้แก่ประชาชนโดยเร่งด่วนและขอให้มีการดูแลสถานที่สําคัญ เช่น โรงพยาบาล โรงพยาบาลส่งเสริมสุขภาพตําบล (รพ.สต.) ส่วนจังหวัดที่สถานการณ์คลี่คลายให้เร่งสํารวจความเสียหายโดยให้ความช่วยเหลือตามระเบียบโดยเร่งด่วน โดยคํานึงถึงการได้รับการเยียวยาของประชาชนให้เร็วที่สุด
ทั้งนี้ นับแต่เข้าสู่ฤดูฝนได้มีการประกาศจังหวัดที่ประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว 19 จังหวัด ได้แก่ เพชรบูรณ์ อุตรดิตถ์ เชียงใหม่ ลําปาง สุโขทัย ตาก กําแพงเพชร แพร่ เลย ชัยภูมิ อุดรธานี กาฬสินธุ์ ขอนแก่น อุบลราชธานี ปราจีนบุรี นครนายก ตราด สตูล และ ยะลา
สําหรับสถานการณ์ทั่วประเทศระหว่างวันที่ 26 ก.ย. -7 ต.ค. 66 ได้เกิดอุทกภัยขึ้นใน 28 จังหวัด รวม 101 อําเภอ 360 ตําบล ประชาชนได้รับผลกระทบ 33,917 ครัวเรือน ซึ่งสถานการณ์มีการคลี่คลายโดยลําดับ ณ ปัจจุบันเหลือพื้นที่ประสบภัยอยู่ 6 จังหวัด ประกอบด้วย เพชรบูรณ์ กําแพงเพชร ตาก กาฬสินธุ์ อุบลราชธานี และสมุทรปราการ รวม 21 อําเภอ 76 ตําบล 441 หมู่บ้าน ประชาชนได้รับผลกระทบ 12,124 ครัวเรือน